jkorsvik/nowiki_second_scrape_merged huggingface dataset:
Sluppenbrua

Sluppenbrua (Gamle Sluppenbrua) er ei veibru over Nidelva i Trondheim, den er 82 m lang og ligger langs en arm på riksvei 706 som forbinder denne med områdene øst for Nidelva. 
Opprinnelig var Sluppenbrua ei jernbanebru på Trondhjem–Størenbanen, som ble åpnet 1864. Denne var rundt 200 m lang og 30 m høy og oppført i en tømmerkonstruksjon som sto på brukar av stein. Denne brua ble revet 1884 da den nye jernbanestrekningen via Nidareid ble tatt i bruk. Fundamentene ble overtatt gratis av Vegvesenet 1927 med hensikt til å bygge veibru på samme sted.
Bruprosjektet ble forskjøvet, slik at den første veibrua som ble bygd var ei provisorisk fagverksbru i tre etter krav fra tyskerne, denne ble åpnet juli 1942. Treverket i brua var ikke impregnert, slik at brua etter hvert forfalt og måtte stenges. 1954 ble en ny stålbjelkebru tatt i bruk, denne ble utstyrt med en gangbane for fotgjengere og syklister 1977. Også dagens bru står på fundamentene fra 1864.
Ei ny bru kalt Nydalsbrua med fire kjørefelt nedstrøms for Sluppenbrua er ventet ferdig i 2024. Biltrafikken skal i framtida bruke Nydalsbrua, og Sluppenbrua blir ei ren gang- og sykkelbru.


== Elvesurfing ==
Under Sluppenbrua ligger Sluppenbølgen som er egnet for elvesurfing på surfebrett. Den fungerer bra når vannføringen er på rundt 140 kubikkmeter per sekund. Så høy vannføring fås gjerne ved snøsmeltingen om våren eller når det er kraftig nedbør, men er også avhengig av hvor mye vann som slippes fra Øvre og Nedre Leirfoss kraftverk. Ellers kan det være utfordrende å surfe uten tau. Nidelva har de eneste kjente surfetilbudene i umiddelbar nærhet til Trondheim, men det hender også at det er mulig med fjordsurfing i Trondheim når det er kraftig vind.Reparasjonsarbeidet på broen har påvirket Sluppenbølgen, og Idrettsrådet i Trondheim gikk i 2018 i dialog med Statens vegvesen.
Gjennomsnittlig vannføring og temperatur


== Se også ==
Nydalsbrua
Liste over broer i Norge
Liste over broer i Norge etter lengde


== Referanser ==


== Kilder ==
Sluppenbrua hos Strinda historielag
Fremstad, E og Thingstad, P.G. (red.) 2007 Nidelva, Trondheims hjerte, gjennom Strinda historielag.
«Nydalsbrua (ny bru på Sluppen)». Miljøpakken. Besøkt 26. november 2015.
Ionekanal

En ionekanal eller et kanalprotein er et molekyl som passivt, uten bruk av energi, muliggjør diffusjon gjennom cellemembranen av stoffer som ellers ikke ville kunne diffundere igjennom på grunn av sin polaritet. Proteinet former en «kanal» gjennom membranen som omgir alle biologiske celler.


== Diffusjon ==
Noen små upolare molekyler, som gassene O₂, CO₂ og N₂, i tillegg til noen større fettløselige molekyler som vitamin A og E, kan diffundere rett igjennom cellemembranen mellom fosfolipidmolekylene. Dette er fordi disse molekylene kan gli gjennom den hydrofobe delen av fosfolipidlaget uten å bli frastøtt. Store polare molekyler, ioner (selv ikke H⁺) og glukose diffunderer ikke.


== Membranproteinene ==
På grunn av at enkelte stoffer ikke kan transporteres inn og ut av cellene ved diffusjon, må cellene ha en mekanisme som tillater denne transporten ved hjelp av proteiner i cellemembranen. Ionekanaler er én slik type (den andre er bærerproteiner, som frakter molekylene igjennom vha. energi). Disse danner mer eller mindre åpne porer gjennom membranen, slik at molekyler som Na⁺, K⁺, Ca²⁺ og Cl⁻ kan slippe gjennom. Noen kanaler er bestandig åpne, andre kan åpnes og lukkes ved behov. Det finnes en stor mengde ulike ionekanaler; de kan være spesifikke; konstruert slik at de bare slipper én type molekyler igjennom, eller de kan være mer generelle.
Ligandstyrt ionekanaler styres av at et signalstoff (ligander) binder seg til ionekanalen og fører til at kanalen åpnes.


== Kilder ==
Sletbakk et al. 2012: Bios 1 – Cappelen Damm. ISBN 978-82-02-37089-3
Pollard & Earnshaw 2004: Cell Biology - Saunders. ISBN 1-4160-2388-7


== Eksterne lenker ==
«ionekanal» hos Store medisinske leksikon
«ionekanal» forklart av Instituttet for biovitenskap ved UiO
Steinar Bergsland

Steinar Bergsland (født 24. desember 1968) er en norsk lokalpolitiker fra Høyre. Han var ordfører i Tinn kommune i Telemark i perioden 2011–2015,  og igjen i 2019.
Bergsland er utdannet baker. Før han ble valgt til ordfører drev han et bakeri i 10 år, i tillegg til hytteutleie.
Etter at skattelistene for 2018 ble utgitt, kom det ut at den Bergsland hadde vunnet 44 millioner kroner i EuroJackpot.


== Referanser ==
Ebelingmuseet

Ebelingmuseet ble innviet i 1997 i Torshälla. Museet viser maleri, keramikk og skulpturer av Torshällas mangsidige kunstnerprofil Allan Ebeling (1897-1975). I museet finnes også malerier og grafikk av datteren Marianne Ebeling (1930-1979), og skiftende utstillinger av samtidskunst og kunsthåndverk.
Ebelingmuseet i Torshälla er designet, tegnet og fargesatt av Peter og Harriet Ebeling. Grunnlaget for museet er en stor donasjon fra familien til Torshälla by, under forutsetningen av at museet blir holdt åpent og tilgjengelig for almenheten. Museet har hatt rundt 12 000 besøkere per år siden det ble åpnet.


== Eksterne lenker ==
Ebelingmuseet hos nettsidene til Eskilstuna kommune
Ford S-Max

Ford S-Max er en MPV stasjonsvogn produsert av Ford Motor Company for det europeiske markedet.
Andrei Linde

Andrei Dmitriyevich Linde (russisk: Андре́й Дми́триевич Ли́нде, født 2. mars 1948 i Moskva) er en russiskfødt amerikansk teoretisk fysiker, som er professor ved Stanford University. Linde er kjent for sitt bidrag i kosmologi, da særlig til teorier om kosmisk inflasjon.


== Referanser ==


== Eksterne lenker ==
Presentasjon, fra  Stanford University
Arthur B. McDonald

Arthur Bruce McDonald (født 29. august 1943 i Sydney i Nova Scotia) er en canadisk fysiker som fikk Nobelprisen i fysikk i 2015. Han leder Sudbury Neutrino Observatory og er professor i astrofysikk ved Queen's University i Kingston i Ontario. Han er kjent for sin forskning på nøytrinopartikler.McDonald er utdannet ved Dalhousie University i Halifax og har doktorgrad fra California Institute of Technology. Han har arbeidet for Chalk River Laboratories og var fra 1982 til 1989 professor ved Princeton University i USA. McDonald har vært tilknyttet Queen's University siden 1989.McDonald ble 30 desember 2015 forfremmet til følgesvenn av Order of Canada.


== Referanser ==


== Eksterne lenker ==
(en) Arthur B. McDonald – kategori av bilder, video eller lyd på Commons 
(en) Arthur B. McDonald på Internet Movie Database
Zhang Wei (forfatter)

Zhang Wei (forenklet kinesisk: 张炜; tradisjonell kinesisk: 張煒; pinyin: Zhāng Wěi; født i 7. november 1956 i fylket Longkou i provinsen Shandong i Folkerepublikken Kina) er en kinesisk forfatter. 
I 1983 ble han medlem av det kinesiske forfatterforbund. Han er best kjent for sine romaner Det gamle skipet og Septemberfabelen. I 2011 ble han tildelt Mao Dun-prisen, for På platået, et tibindsverk som det tok et tiår å forfatte.


== Referanser ==


== Eksterne lenker ==
September's Fable
Gustav R. Strugstad

Gustav Richard Strugstad (født 9. mai 1872 i Sparbu, død 21. oktober 1930) var en norsk politiker (V). Strugstad var ordfører i Steinkjer kommune fra 1925 til 1927. Strugstad hadde da vært medlem av bystyret siden 1914, og tilhørte Venstre.Strugstad hadde en fortid som lensmannsbetjent og politibetjent i perioden 1891 til 1910, og var bankkasserer (banksjef) i Sparbu og Egge Sparebank fra 1910. Han døde 21. oktober 1930, og ble gravlagt på Steinkjer kirkegård 27. oktober samme år. Graven er ikke markert.


== Referanser ==
Zhang Wei

Zhang Wei er navnet til flere personer:

Zhang Wei (forfatter) (張煒, født 1955), kinesisk forfatter
Zhang Wei (basketballspiller) (张伟, født 1986), kinesisk basketballspiller
Zhang Wei (stavhopper) (张伟, født 1994), kinesisk stavhopper
Ravnkloløpet bru

Ravnkloløpet bru er ei veibru over Ravnkloløpet i Trondheim, den er 51 m lang med en bredde på 15 m og ligger langs riksvei 706. Den ble åpnet 27. mai 2010 da Nordre avlastningsvei ble tatt i bruk.
Brua er bygget av betong båret av fire stålbjelker, har to kjørefelt, og er plassert nord for Ravnklo bru, parallelt med denne. Et kombinert gang- og sykkelfelt langs bruas nordside forbinder St. Olavs pir og Sjøbadet med Brattørkaia.


== Se også ==
Ravnklo bru


== Eksterne lenker ==
Vegvesenets vegkart
Chris Morris

Christopher «Chris» Barry Morris (født 24. mars 1963 i Newquay) er en irsk tidligere fotballspiller som spilte i forsvar i sin aktive karriere. Han er mest kjent for sin innsats for klubbene Sheffield Wednesday FC, Celtic FC og Middlesbrough FC. Morris var også en del av Irlands tropp under EM i fotball 1988 og VM i fotball 1990.


== Klubbkarriere ==
Morris startet sin fotballkarriere hos Sheffield Wednesday FC i 1982, en klubb som var ledet av den tidligere engelske landslagsspilleren Jack Charlton. Han var med på å spille klubben opp til førstedivisjon (øverste nivå) med opprykk i 1984, og spilte totalt 74 seriekamper frem til 1987. Den 10. august 1987 ble Morris solgt til den skotske storklubben Celtic FC for £125 000, hvor han umiddelbart etablerte seg i førstelagstroppen som høyreback. Mellom 1987 og frem til 1992 fikk han 158 seriekamper og scoret åtte mål for klubben. Han ble også seriemester i 1987/1988-sesongen, samt cupmester i 1988 og 1989.Den 14. august 1992 ble Morris sammen med lagkamerat Derek Whyte signert av den engelske klubben Middlesbrough FC, hvor han også gikk rett inn i førstelagstroppen. Totalt spilte han 82 seriekamper for klubben frem til en alvorlig kneskade tvang ham til å legge opp som aktiv fotballspiller mot slutten av 1996/1997-sesongen. Dette var for øvrig også en sesong hvor Middlesbrough endte som tapende finalist i både FA-cupen og ligacupen, men som likevel rykket ned fra Premier League.


== Landslagskarriere ==
På grunnlag av sin irske mor fikk Morris sin landslagsdebut for det irske herrelandslaget den 10. november 1987 i en vennskapskamp hjemme mot Israel (5–0). Landslaget var da under ledelse av Jack Charlton, som hadde vært hans manager i tiden fra Sheffield Wednesday. Han fikk tillit som høyreback og spilte jevnlig i kvalifiseringen som ledet til EM i fotball 1988, hvor han også ble tatt ut i troppen og spilte alle Irlands tre gruppespillkamper. Morris ble også tatt ut i troppen til VM i fotball 1990, hvor han spilte alle Irlands fem kamper, den siste i kvartfinale mot vertsnasjonen Italia. Hans 35. og siste landskamp kom mot Wales den 17. november 1992.


== Meritter ==
Celtic FCScottish Premier League (1): 1987/1988
Scottish Cup (2): 1987/1988, 1988/1989


== Referanser ==


== Eksterne lenker ==
(en) Chris Morris – FIFA 
(en) Chris Morris – Transfermarkt 
(en) Chris Morris – national-football-teams.com 
(en) Chris Morris – Soccerbase.com 
(en) Chris Morris – FootballDatabase.eu 
(en) Chris Morris – EU-Football.info 
(en) Footballdatabase.eu – Player, Chris Morris
(en) National-football-teams.com – Chris Morris – Spillerprofil
Lásse Kvernmo

Lásse Kvernmo (født 12. august 1981 i Tromsø) er en samisk låtskriver, journalist og skuespiller. Han er kjent for sitt samarbeid med gitaristen i Guns N' Roses, Richard Fortus. Den 31. mai 2013 ga de ut albumet Endings.


== Bakgrunn ==
Kvernmo vokste opp i Tromsø og Karasjok. Han har en eldre bror og en yngre søster, og er sønn av lege Knut Johnsen og psykiater Siv Kvernmo.


== Musikkarriere ==
Kvernmo startet sin musikerkarriere mens han studerte i Sør-Carolina for å bli pilot. Under studiet sendte han noen låter til Richard Fortus i Guns N' Roses via hans hjemmeside. Dette dannet grunnlaget for deres samarbeid med prosjektet «Sáivu», som de har opptrådt med på Midnattsrocken i Lakselv (2010).
Gruppa Sáivu består idag foruten av Kvernmo og Fortus også av Jan Ole Kristensen.
Sáivu er fra samisk mytologi og var samenes paradis etter døden. Det var et bedre sted å være enn de dødes verden, som var stedet de onde menneskene kom til og der sykdomsgudene rådde. I Sáivu levde de døde på samme måte som på Jorden, bare mye lykkeligere.


== Diskografi ==
Album

Endings (2013)EP

Saivu (2010)Singler (2012)

Goodbye


== Teaterroller (utvalg) ==
2011 – Våre Vidder III i hovedrollen som Aslak med Nils Gaup som regissør.


== Annet ==
Kvernmo har også bidratt med tekster til artister som Ivvár og Mari Boine, og har også jobbet som journalist for NRK Sápmi.
Han har kommersielt trafikkflyversertifikat.


== Eksterne lenker ==
saivumusic.com Offisiell hjemmeside
Blabbermouth.net Omtale med musikkvideo i "heavymetallbibelen" Blabbermouth.
Aftenposten Guns N'Roses anbefaler norsk singelutgivelse
Cephonodes

Cephonodes er en slekt av svermere.
Gruppen består av 18 arter, som alle er utbredt i tropiske og subtropiske deler av den gamle verden.


== Utseende ==
Små til middelsstore, tettbygde svermere med glassklare vinger. De ligner mye på den nærtbeslektede slekten Hemaris, men skiller seg fra disse ved at forvingenes mørke, ugjennomsiktige ytterkant er ganske smal eller mangler helt. Antennene er lange og kraftige, sugesnabelen og forbeina er lange. Kroppen er kledt med gulaktige til grønne hår bortsett fra et svart eller rødlig tverrbånd på bakkroppen. Vingene er glassklare.


== Levevis ==
Larvene kan lever på mange ulike slags planter, ofte på prydbusker og andre hageplanter. De voksne sommerfuglene flyr om dagen og henger på svirrende vinger foran blomster de besøker.


== Utbredelse ==
Slekten er utbredt i Afrika, Asia og Australia.
De fleste av artene lever på øyer. Som hos mange andre slekter omfatter slekten noen svært vidt utbredte arter (særlig Cephonodes hylas, som ser ut til å være utbredt over hele slektens utbredelsesområde) og noen med mer lokal utbredelse, som bare er kjent fra én enkelt øy.
I kaldere områder blir denne slekten erstattet av den nærtstående slekten humlesvermere (Hemaris).


== Systematisk inndeling ==

Ordenen sommerfugler, Lepidoptera Linnaeus, 1758
Underordenen Ditrysia
Gruppen storsommerfugler, Macrolepidoptera
Overfamilien Bombycoidea
Familien svermere, Sphingidae
Underfamilien Macroglossinae
Slektsgruppen Dilophonotini
Slekten Cephonodes Hübner, 1819
Cephonodes apus - (Boisduval 1833)
Cephonodes armatus - Rothschild & Jordan 1903
Cephonodes banksi - Clark 1923
Cephonodes hylas - (Linnaeus 1771)
Cephonodes janus - Miskin 1891
Cephonodes kingii - (WS Macleay 1826)
Cephonodes leucogaster - Rothschild & Jordan 1903
Cephonodes lifuensis - Rothschild 1894
Cephonodes novebudensis - Clark 1927
Cephonodes picus - (Cramer 1777)
Cephonodes rothschildi - Rebel 1907
Cephonodes rufescens - Griveaud 1960
Cephonodes santome - Pierre, 2002
Cephonodes tamsi - Griveaud 1960
Cephonodes titan - Rothschild 1899
Cephonodes trochilus - (Guerin-Meneville 1843)
Cephonodes woodfordii - Butler 1889
Cephonodes xanthus - Rothschild & Jordan 1903
		
		
		


== Kilder ==
Markku Savela's Lepidoptera and some other life forms: Sjekkliste over artene. Hentet 2.10. 2012.


== Eksterne lenker ==
(en) Cephonodes i Encyclopedia of Life 
(en) Cephonodes i Global Biodiversity Information Facility 
(en) Cephonodes hos NCBI 
(en) Kategori:Cephonodes – bilder, video eller lyd på Wikimedia Commons 
Cephonodes – detaljert informasjon på Wikispecies
Sigurd Normann

Sigurd Normann (født 9. april 1874 på Nanset, i tidligere Hedrum, nå Larvik kommune, død 10. juli 1950) var en norsk pressemann og politiker (H).
Han var ordfører i Holmestrand kommune i flere perioder tidlig i det 20. århundre. Normann var også redaktør og utgiver av avisen Jarlsberg (Holmestrandsposten).
Normann drev noen år den lokale kinoen sammen med Gustav Lund, som hadde overtatt kinoen høsten 1908 og drevet den alene den første tiden. Ifølge en lokalhistorisk bok fra 1929 kalte Lund kinoen rett og slett for Holmestrands kinematograf.


== Referanser ==


== Kilder ==
Norges ordførere : 1929-1931 side 88, på Bokhylla.no


== Eksterne lenker ==
(no) Sigurd Normann hos Norsk senter for forskningsdata
Potsdam-Mittelmark

Potsdam-Mittelmark er en landkrets vest i den tyske delstaten Brandenburg. Den er en av sju landkretser i delstaten som danner en ring rundt Tysklands hovedstad Berlin. I Tyskland kalles dette en Sektoralkreis. Tilsvarende finnes rundt Bremen og Hamburg. Nabokretser for Potsdam-Mittelmark er i nord til Havelland, i nordøst til byen Potsdam (som er en kretsfri by), i sør til Wittenberg og Anhalt-Bitterfeldt og i vest til Jerichower Land. Den kretsfrie byen Brandenburg an der Havel er nesten helt omsluttet av Potsdam-Mittelmark.


== Byer ==
Bad Belzig
Beelitz
Brück
Havelsee
Niemegk
Teltow
Treuenbrietzen
Werder (Havel)
Ziesar


== Referanser ==


== Eksterne lenker ==
(de) Offisielt nettsted 
(en) Landkreis Potsdam-Mittelmark – kategori av bilder, video eller lyd på Commons 
(en) Landkreis Potsdam-Mittelmark – galleri av bilder, video eller lyd på Commons
Nyceryx

Nyceryx er en slekt av svermere.


== Utseende ==
Middelsstore (vingespenn 40-75 millimeter), kraftige svermere. Forvingen er litt sigdformet, med mer eller mindre tannet til fliket ytterkant. Den er vanligvis mørk brungrå, med fine sjatteringer av svart, hvitt og rosa, av og til har hele vingen et rosa skjær. Bakvingen er gulaktig eller rosa med svarte tegninger. På bakkroppsspissen ("halen") har disse svermerne ofte en påfallende hårkvast.


== Utbredelse ==
Slekten er utbredt i Mellom- og Sør-Amerika.


== Systematisk inndeling ==

Ordenen sommerfugler, Lepidoptera Linnaeus, 1758
Underordenen Ditrysia
Gruppen storsommerfugler, Macrolepidoptera
Overfamilien Bombycoidea
Familien svermere, Sphingidae
Underfamilien Macroglossinae
Slektsgruppen Dilophonotini
Slekten Nyceryx Boisduval 1875
Nyceryx alophus - (Boisduval 1875)
Nyceryx brevis - Becker, 2001
Nyceryx coffaeae - (Walker 1856)
Nyceryx continua - (Walker 1856)
Nyceryx draudti - Gehlen 1926
Nyceryx ericea - (Druce 1888)
Nyceryx eximia - Rothschild & Jordan 1916
Nyceryx fernandezi - Haxaire & Cadiou 1999
Nyceryx furtadoi - Haxaire 1996
Nyceryx hyposticta - (R Felder 1874)
Nyceryx janzeni - Haxaire, 2005
Nyceryx lunaris - Jordan 1912
Nyceryx magna - (R Felder 1874)
Nyceryx maxwelli - (Rothschild 1896)
Nyceryx mielkei - Haxaire, 2009
Nyceryx nephus - (Boisduval 1875)
Nyceryx nictitans - (Boisduval 1875)
Nyceryx riscus - (Schaus 1890)
Nyceryx stuarti - (Rothschild 1894)
Nyceryx tacita - (Druce 1888)
		
		
		
		
		
		
		
		
		


== Kilder ==
Markku Savela's Lepidoptera and some other life forms: Sjekkliste over artene. Hentet 2.10. 2012.


== Eksterne lenker ==
(en) Nyceryx i Encyclopedia of Life 
(en) Nyceryx i Global Biodiversity Information Facility 
(en) Nyceryx hos NCBI 
(en) Kategori:Nyceryx – bilder, video eller lyd på Wikimedia Commons 
Nyceryx – detaljert informasjon på Wikispecies 
Bilde av Nyceryx coffeae
Perigonia

Perigonia er en slekt av svermere.


== Utseende ==
Små til middelsstore, svært kraftig bygde svermere. Forvingene er brunlige, bakvingen gjerne gule med svart bakkant.


== Utbredelse ==
Slekten er utbredt i Mellom- og Sør-Amerika.


== Systematisk inndeling ==

Ordenen sommerfugler, Lepidoptera Linnaeus, 1758
Underordenen Ditrysia
Gruppen storsommerfugler, Macrolepidoptera
Overfamilien Bombycoidea
Familien svermere, Sphingidae
Underfamilien Macroglossinae
Slektsgruppen Dilophonotini
Slekten Perigonia Herrich-Schäffer, 1854
Perigonia caryae Cadiou & Rawlins 1998
Perigonia divisa Grote 1865
Perigonia glaucescens Walker 1856
Perigonia grisea Rothschild & Jordan 1903
Perigonia ilus Boisduval 1870
Perigonia jamaicensis Rothschild 1894
Perigonia lefebvraei (Lucas 1857)
Perigonia leucopus Rothschild & Jordan 1910
Perigonia lusca (Fabricius 1777)
Perigonia manni Clark 1935
Perigonia pallida Rothschild & Jordan 1903
Perigonia passerina Boisduval 1875
Perigonia pittieri Lichy 1962
Perigonia stulta Herrich-Schaffer 1854
Perigonia thayeri Clark 1928
		
		
		
		
		
		


== Kilder ==
Markku Savela's Lepidoptera and some other life forms: Sjekkliste over artene. Hentet 2.10. 2012.


== Eksterne lenker ==
(en) Perigonia i Encyclopedia of Life 
(en) Perigonia i Global Biodiversity Information Facility 
(en) Perigonia hos ITIS 
(en) Perigonia hos NCBI 
(en) Kategori:Perigonia – bilder, video eller lyd på Wikimedia Commons 
Perigonia – detaljert informasjon på Wikispecies
Callionima

Callionima er en slekt av svermere.


== Utseende ==
Middelsstore, mer eller mindre kanelbrune svermere med litt sigdformede forvinger. Forvingene har fine sjatteringer av hvitt, svart og brunfarger. Bakvingen er brunlig til rosa med mørkere felter ved bakkanten.


== Utbredelse ==
Slekten er utbredt i Mellom- og Sør-Amerika, mot nord til det sørligste USA.


== Systematisk inndeling ==

Ordenen sommerfugler, Lepidoptera Linnaeus, 1758
Underordenen Ditrysia
Gruppen storsommerfugler, Macrolepidoptera
Overfamilien Bombycoidea
Familien svermere, Sphingidae
Underfamilien Macroglossinae
Slektsgruppen Dilophonotini
Slekten Callionima Lucas, 1857
Callionima acuta - (Rothschild & Jordan, 1910)
Callionima calliomenae - (Schaufuss, 1870)
Callionima denticulata - (Schaus, 1895)
Callionima falcifera - (Gehlen, 1943)
Callionima gracilis - (Jordan, 1923)
Callionima grisescens - (Rothschild, 1894)
Callionima guiarti - (Debauche, 1934)
Callionima inuus - (Rothschild & Jordan, 1903)
Callionima juliane - Eitschberger, 2000
Callionima nomius - (Walker, 1856)
Callionima pan - (Cramer, 1779)
Callionima parce - (Fabricius, 1775)
Callionima ramsdeni - (Clark, 1920)
		
		
		
		
		
		
		


== Kilder ==
Markku Savela's Lepidoptera and some other life forms: Sjekkliste over artene. Hentet 2.10. 2012.


== Eksterne lenker ==
(en) Callionima i Encyclopedia of Life 
(en) Callionima i Global Biodiversity Information Facility 
(en) Callionima hos ITIS 
(en) Callionima hos NCBI 
(en) Kategori:Callionima – bilder, video eller lyd på Wikimedia Commons 
Callionima – detaljert informasjon på Wikispecies
Erinnyis

Erinnyis er en slekt av svermere.


== Utseende ==
Middelsstore til store (vingespenn ca. 80 millimeter), nokså slanke, brunlige svermere. Forvingene er mer eller mindre ensfarget brune, bakvingene gulaktige eller rosa. Bakkroppen har mørke tverrstriper på sidene.


== Levevis ==
Larvene lever på planter fra flere ulike familier, blant annet de dyrkede plantene papaya og maniok. Slekten har muligens en forkjærlighet for planter i familien Apocynaceae. De voksne svermerne besøker gjerne blomster.


== Utbredelse ==
Slekten er utbredt i Mellom- og Sør-Amerika.


== Systematisk inndeling ==

Ordenen sommerfugler, Lepidoptera Linnaeus, 1758
Underordenen Ditrysia
Gruppen storsommerfugler, Macrolepidoptera
Overfamilien Bombycoidea
Familien svermere, Sphingidae
Underfamilien Macroglossinae
Slektsgruppen Dilophonotini - denne slekten har vært kalt Dilophonota og er typeslekt for denne gruppen
Slekten Erinnyis Hübner, 1819
Erinnyis alope - (Drury 1773)
Erinnyis crameri - (Schaus 1898)
Erinnyis ello - (Linnaeus 1758)
Erinnyis guttularis - (Walker 1856)
Erinnyis impunctata - Rothschild & Jordan 1903
Erinnyis lassauxii - (Boisduval 1859)
Erinnyis obscura - (Fabricius 1775)
Erinnyis oenotrus - (Cramer 1780)
Erinnyis pallida - Grote 1865
Erinnyis stheno - (Geyer 1829)
Erinnyis yucatana - (Druce 1888)
		
		
		
		
		
		
		
		


== Kilder ==
Markku Savela's Lepidoptera and some other life forms: Sjekkliste over artene. Hentet 2.10. 2012.


== Eksterne lenker ==
(en) Erinnyis i Encyclopedia of Life 
(en) Erinnyis i Global Biodiversity Information Facility 
(en) Erinnyis hos ITIS 
(en) Erinnyis hos NCBI 
(en) Kategori:Erinnyis – bilder, video eller lyd på Wikimedia Commons 
Erinnyis – detaljert informasjon på Wikispecies
Backwards Into the Backwoods

Backwards Into the Backwoods er et musikkalbum med Stian Carstensen, utgitt i 2004. Dette er hans første album som soloartist.


== Sporliste ==
«Dimitri's Polynesian Vacation»
«Death of a Neutered Choir Boy»
«See Fair Lis (Is Her Veneer Real)»
«Backwards Into the Backwoods»
«Zat Was Zen...Zis Is Now»
«Solo Improvisation No. I»
«Solo Improvisation No. II»
«Solo Improvisation No. III»
«Solo Improvisation No. IV»
«Solo Improvisation No. V»
«Gyorgy's Appalachian Vacation»
«What's That Horsehead Doing on My Pillow»
«Buckwheat's On Bogweed (Look Grandpa)»
«One Legged Cow's New Age Square Dance»
«Vlad Tepes' Two Step (Swing That Bat)»
«Funeral March For a Neutered Choir Boy»


== Eksterne lenker ==
(en) Backwards Into the Backwoods på Discogs